Source: https://plevnik-drienove.sk/index.php/45-aktuality-a-oznamy?start=5
Timestamp: 2020-07-03 09:25:15+00:00

Document:
Okresné riaditeľstvo Hasičského a záchranného zboru v Považskej Bystrici v súlade s § 4 písm. b) a s § 21 písm. a) v nadväznosti na § 21 písm. o) zákona č. 314/2001 Z. z. o ochrane pred požiarmi v znení neskorších predpisov a s § 2 ods. 1 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov vyhlasuje čas výšeného nebezpečenstva vzniku požiarov od 3.4.2020 do odvolania. Celé vyhlásenie si môžete pozrieť TU.
Lekáreň u Broja informuje, že aj v tejto výnimočnej situácii ponúka možnosť využiť službu donášky liekov a zdravotných pomôcok až domov. Lekáreň u Broja na základe Vášho elektronického receptu pripraví lieky a pomôcky a dovezie ich ku Vám domov. Môžete si takto telefonicky alebo emailom objednať priamo v lekárni aj voľnopredajný sortiment (teda lieky, na ktoré nie je potrebný recept od doktora).Lekáreň u Broja k nám a do okolitých obcí vozí lieky a zdravotnícke pomôcky každý štvrtok. Služba je bezplatná.Viac informácii nájdete na obecnom úrade alebo priamo v Lekárni u Broja v Považskej Bystrici na tel.č. 0919299489, 0918797351.
Ústredný krízový štáb SR a Úrad verejného zdravotníctva SR dôrazne vyzývajú seniorov, respektíve osoby nad 65 rokov, aby obmedzili mobilitu na nevyhnutnú mieru, a to za účelom nákupu, respektíve návštevy zdravotníckeho zariadenia. Seniori patria z pohľadu šírenia ochorenia a možného vzniku vážnych zdravotných komplikácií medzi rizikovú skupinu obyvateľstva. Štát seniorov rovnako vyzýva, aby na nevyhnutnú mieru obmedzili prepravu hromadnou dopravou – za účelom ochrany ich zdravia, s cieľom eliminácie rizika šírenia ochorenia.Platnosť jednotlivých opatrení bude na webovej stránke Úradu verejného zdravotníctva SR priebežne aktualizovaná, respektíve bližšie špecifikovaná.
Oznam riaditeľky MŠ. Vzhľadom na súčasnú situáciu som sa rozhodla, že naša MŠ Janka Hraška bude reflektovať na požiadavky, záujmy a potreby našich detí aj rodičov. Ponúkame Vám aktivity pre deti, rodičov s deťmi, piesne, ktoré si môžete spievať doma s deťmi, pracovné listy na prácu predškolákov a iné. Tieto materiály sú zverejnené na webovej stránke MŠ : www.ms.plevnik-drienove.sk v časti „Aktivity“. Verím, že všetci spoločne zvládneme túto neľahkú situáciu, budeme ohľaduplní a solidárni voči ostatným a že sa v zdraví všetci stretneme, keď to bude možné. Opatrujte sa! S úctou Adriana Živná, riaditeľka MŠ.
Obecný úrad oznamuje, že ponúka doma robené textilné rúška pre občanom, ktorí ich ešte nemajú. Svoj záujem o rúška nahláste telefonicky (042/4382180, 0903791689) alebo elektronicky (Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript.) na obecný úrad a my vám rúško dovezieme domov. Úprimne ďakujeme ochotným, ženám, ktoré tieto rúška pre nás ušili. Zároveň tiež ďakujeme všetkým občanom našej obce, ktorí sa správajú zodpovedne a používajú ochranu tváre čím spoločne znižujeme možnosti ochorenia na koronavírus COVID-19.
Obecný úrad ponúka možnosť zabezpečenia nákupu potravín a iného tovaru v obchodných prevádzkach v našej obci občanom nad 60 rokov a bezvládnym občanom z dôvodu preventívnych opatrení pred ochorením COVID-19. Stačí kontaktovať pracovníčky obecného úradu na telefónnom čísle 042/4382180 alebo elektronicky na mail : Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript. a nahlásiť zoznam potrebného nákupu. Po vykonaní nákupu Vám bude tovar dovezený a odovzdaný spolu s bločkom za nákup.
Slovenská pošta oznamuje občanom, že od 15.3.2020 prijala prísnejšie opatrenia a žiada ich dodržiavať. Žiadajú hlavne minimalizovať počet zákazníkov na pošte (radšej počkať vonku), do priestoru pošty vchádzať len s ochranným rúškom, príp.inou ochranou tváre, nosiť hygienické rukavice a priniesť si vlastné pero, zákazníkom v karanténe nebude pošta vyplácať sociálne dávky, ale musia počkať na skončenie karantény. Zároveň oznamujú, že doručovanie doporučených zásielok , úradných zásielok, poistených listov je zastavené. Doručenie týchto zásielok budú pracovníčky pošty oznamovať vhodením oznámenia do domových schránok. Ku všetkým oznámeným zásielkám sa automaticky predlžuje úložná doba o 14 dní. Uvedené opatrenia platia do odvolania.
Obecný úrad oznamuje občanom, že od pondelka do odvolania sa upravujú úradného hodiny obecného úradu nasledovne : Úradné hodiny budú v pondelok od 8,00 do 16,00 hod a v stredu od 8,00 do 16,30 hod. V ostatné dni bude obecný úrad zatvorený. Žiadame občanov aby obecný úrad navštevovali len v nutných prípadoch, prípadne môžete pracovníkov obecného úradu kontaktovať poštou, telefonicky (042/4382180, 0903791689) alebo elektronicky (Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript.). Ďakujeme za pochopenie.
Rozhodnutie o zákaze verejných podujatí od 10.3 do 23.3.2020
Podľa § 48 ods. 4 písm. d) zákona č. 355/2007 Z. z. sa všetkým fyzickým osobám, fyzickým osobám – podnikateľom a právnickým osobám zakazuje organizovať a usporadúvať hromadné podujatia športovej, kultúrnej, spoločenskej či inej povahy v termíne: od 10.03.2020 do 23.03.2020.
Celú verejnú vyhlášku ÚVZ SR si môžete pozrieť TU.
Uverejnené: 01. marec 2020
Výsledky volieb do Národnej rady Slovenskej republiky, ktoré sa konali v sobotu 29.2.2020 za obec Plevník-Drienové si môžete pozrieť TU.
Odpadové hospodárstvo v obci za rok 2019
Uverejnené: 27. február 2020
V súlade s § 4 ods. 6 Zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov oznamujeme, že úroveň vytriedenia komunálnych odpadov za rok 2019 v našej obci bola 21,44 %.
Prehľad výpočtu úrovne vytriedenia odpadov za rok 2019 si môžete pozrieť TU.
Celkový prehľad odpadového hospodárstva v obci za rok 2019 si môžete pozrieť TU.
Výpočet predpokladaných nákladov za odpad na rok 2020 si môžete pozrieť TU.

References: § 4
 § 21
 § 21
 § 2
 § 48
 § 4